चुनावी रणनीतिकार प्रशांत किशोर के जदयू में शामिल होने से बिहार की राजनीति भी दिलचस्प हो गई है. साथ ही इस पर राजनीति भी शुरू हो गई है. जदयू में पीके को लेकर पार्टी के अन्य नेता काफी उत्साहित नजर आ रहे हैं. नेताओं का मानना है कि उनके आने से न केवल पार्टी मजबूत होगी बल्कि पार्टी में एक नई उर्जा का संचार होगा. आने वाले दिनों पार्टी और बेहतर प्रदर्शन करेगी. तो वहीं बिहार की मुख्य विपक्षी पार्टी राजद ने भी इस पर अपनी प्रतिक्रिया दी है.